 Kikao hicho kilifanyika katika ofisi za kamati hiyo zilizopo kwenye Uwanja wa Amaan mjini hapa na kuwahusisha viongozi wa klabu zinazoshiriki Ligi Daraja la Pili wilaya ya Mjini.Kikao hicho kilifanyika kwa lengo la kubadilishana mawazo pamoja na kupanga mikakati ya kufanikisha mzunguko wa pili wa ligi hiyo itakayoanza Januari 26, mwaka huu.Katika kikao hicho, viongozi wa klabu wamewaomba waamuzi kuwa makini katika maamuzi yao na kuacha kutoa hukumu kwa jazba.Kwa upande wake Katibu wa Kamati ya Waamuzi ya wilaya ya mjini, Ramadhan Ibada Kibo amewataka viongozi hao kutokukurupuka kwa kuingilia mambo ambayo wakati mwingine ni kinyume na taratibu.Alisema kuwa ni jambo la kushangaza ni pale kiongozi anapoingilia muda wa mwamuzi, ambapo ni kinyume na taratibu za mchezo huo.Makamu Mwenyekiti wa Chama cha Soka Zanzibar (ZFA) wilaya ya Mjini, Juma Abdallah aliwataka viongozi kuwajenga wachezaji wao kinidhamu, ili kuweza kumaliza ligi yao kwa salama na amani.